open-index/open-wikipedia-markdown huggingface dataset:
Ealing Studios

**Ealing Studios** er et TV- og filmproduksjonsselskap og studio i Ealing i Vest-London. Selskapet hevder at det er det eldste filmstudioet i verden.

Will Barker Studios var det første selskapet som drev produksjon der, allerede i 1896. I 1929 ble de imidlertid kjøpt opp av teaterprodusenten Basil Dean og hans nydannede Associated Talking Pictures, og gjenåpnet som Ealing Studios i 1931. I 1933 endret Dean navn på studioet til Associated Talking Pictures også, men da han forlot studioet i 1938, og ble erstattet av Michael Balcon fra MGM, kom Ealing Studios-navnet tilbake. På denne tiden hadde de produsert rundt 60 filmer der. I 1944 ble studioet kjøpt opp av Rank Organisation.

I 1930- og 1940-årene produserte Ealing Studios mange komedier med underholdningsstjerner som George Formby og Will Hay. De ble også kjent for å bruke dokumentarfilmskapere til å lage krigsfilmer, for å få et mer realistisk preg på filmene. Filmer som kan nevnes er *[[Went the Day Well?]]* fra 1942, *[[The Foreman Went to France]]* fra 1942 *[[San Demetrio, London]]* fra 1943.

Etter krigen satset studioet mest på komedier, og kom med en serie filmer som nå regnes som britiske klassikere. Filmene var ofte småsatiriske, og satt lys på sider av det britiske samfunnet og lynne. De mest berømte ble produsert mellom 1948 og 1955. Disse er *[[Whisky Galore!]]* fra 1948, *[[Passport to Pimlico]]* fra 1949, *[[Kind Hearts and Coronets]]* fra 1949, *[[The Lavender Hill Mob]]* fra 1951, *[[The Man in the White Suit]]* fra 1951, *[[The Titfield Thunderbolt]]* fra 1953 og *[[The Ladykillers]]* 1955.

I 1955 ble studioet kjøpt opp av BBC, som brukte studioet til en mengde serier og TV-filmer. I 1995 ble det solgt videre til National Film and Television School, mens det i dag eies av Uri Fruchtmann, Barnaby Thompson, Harry Handelsman og John Kao. Studioet produserer ingenting selv lengre, men blir brukt av andre selskaper i sine produksjoner.

De siste årene har nye bygg blitt reist inne på området og Ealing Studios huser nå flere kontorer til private firmaer – blant annet det britiske avdelingskontoret til det norske firmaet Vizrt – og en filmskole – Met Film School.

## Referanser


## Eksterne lenker
*
Mausundaksjonen

**Mausundaksjonen** var en i hovedsak lokal aksjon blant fiskere på Mausund i Frøya i 1976 inspirert av Hitraaksjonen blant bønder på Hitra året før. Aksjonen var en reaksjon mot reguleringen av sjøfisket etter laks, men fikk ikke omverdenens støtte og ble avblåst etter kort tid. Aksjonen markerte starten på fraflyttingen fra fiskeværet, fordi sjølaksefisket var det økonomisk viktigste for fiskerne på stedet.

## Referanser
Shun-dynastiet

**Shun-dynastiet** (forenklet kinesisk: 顺朝; tradisjonell kinesisk: 順朝; pinyin: *Shùn cháo*) var det navn som den seierrike opprørslederen Li Zicheng gav den æra han ville innlede. Dynastiet ble grunnlagt i Xi'an den 8. februar 1644, på måneårets første dag. Li tok seg i første omgang ikke keisertittel (皇帝), og nøyde seg med kongetittel (王). Hans styrker erobret Beijing og Mingdynastiets keiser Chongzhen-keiseren begikk selvmord den 25. april.

Li Zicheng klarte ikke å befeste sin myndighet. Mot slutten av mai 1644 ble han nord for Beijing beseiret av Ming-lojale styrker under general Wu Sangui alliert med mandsjuenes fyrst Dorgon. Li flyktet tilbake til Beijing tidlig i juni, tok  keisertittel, og forlot hovedstaden så fort han bare kunne. 

Dette dynastiet var så kortlivet at det vanligvis ikke regnes med som et fullverdig dynasti i Kinas historie. 

## Litteratur
*Wakeman, Frederic (1981). "The Shun Interregnum of 1644", i Jonathan Spence, et al. eds. *From Ming to Ch’ing: Conquest, Region, and Continuity in Seventeenth-Century China*. Yale University Press.
Budo

**Budo** (武道) er en fellesbetegnelse for de japanske kampaktivitetene. Ordet **Budo** ble først kjent for japanerne gjennom de klassiske kinesiske skriftene. Sentralt i utviklingen av dagens budo står bujutsu og Okinawa te.

## Historikk
«Opprettelsen» av klassisk Budo ble bekreftet ved at man forandret ideogrammet og suffikset Jutsu (kunst) i ordet Bujutsu til Do (vei). Denne forandringen varslet at flere ønsket å få en bedre forståelse av sitt eget sinn gjennom dyrkingen av kampkunstene, med selvrealisering som det endelige mål, i motsetning til de som trente kampkunst utelukkende med tanke på strid. Selv om det teknisk sett var Bujutsu, var ikke klassisk Budo ment som trening til strid, men snarere som en måte å oppnå dypere forståelse av egoet, menneskets eksistens, naturen og for å oppnå selvperfeksjonering.

De klassiske Budo disipliner ble skapt av mennesker som strevde etter å sette en forbindelse mellom kreative aktiviteter og fortidens idealisme. Klassisk Budo, i likhet med Bujutsu, hadde derfor dype røtter i Føydaltidens kultur. Det er imidlertid helt essensielt for forståelsen av begrepet å vite at Budo ikke ble til som et slags sosialt tidsfordriv/rekreasjon, konkurranseidrett eller oppvisningsmetode, men snarere som en metode til selvutvikling.

Moderne Budo er stort sett produkter av det 20. århundre som bygger på de gamle prinsippene i klassisk Budo. Budo kan inndeles i «kobudo» (klassiske metoder/systemer – inntil 1868) og «shinbudo» (nyere/ moderne metoder/systemer). 

## Budo-disipliner
I Japan utgjør følgende budo-disipliner «de 9 store»;
*Aikido
*Iaido Iaido DVD hos ONDEFO
*Jodo Jodo DVD hos ONDEFO
*Judo (Judo er organisert innen Norges Judoforbund i NIF)  
*Karate (Karate er organisert innen Norges Kampsportforbund i NIF)
*Shorinji kempo 
*Kendo (inkl. Iaido), (Kendo er organisert i NIFs fleridrettsutvalg)  
*Jukendo 
*Sumo (Sumo er organisert innen Norges Bryteforbund i NIF)  
*Naginatado

I tillegg kommer jujutsu, ninjutsu, kenjutsu og kyudo m.fl. Det finnes også mange stilarter/avarter av de ulike budo-grener.

## Enkel terminologi
*Budo = stridsvei/metode   
*Bujutsu = stridsteknikk/system
*Bu = strid/krig, i betydningen å stanse eller hindre dette
*Do = vei, metode for egenutvikling
*Jutsu = teknikk/system, ment for reelt bruk
Rochford (distrikt)

**Rochford** er et administrativt distrikt i Essex, England. Det har navn etter administrasjonssenteret Rochford.

Distriktet ble opprettet 1. april 1974 ved at Rayleigh bydistrikt og Rochford landdistrikt ble slått sammen. Distriktet dekker et areal på 169,50 km² og hadde 83&nbsp;287 innbyggere i 2011.

## Steder i distriktet
* Ashingdon
* Great Wakering
* Hullbridge
* Rochford

## Referanser


## Eksterne lenker
*
Helsepersonellregisteret

**Helsepersonellregisteret** (**HPR**) er en oversikt over personer som har autorisasjon eller lisens som helsepersonell og dermed kan praktisere i Norge. Registeret føres av Statens autorisasjonskontor for helsepersonell.

Per 1. februar 2012 var antallet personer i registeret . Tallet gjelder alle med autorisasjon eller lisens som helsepersonell, også de som ikke praktiserer i yrket de er autorisert for. De største i antall av helsepersonellkategoriene var sykepleiere med  (35 % av alle), helsefagarbeidere med  (28 %), leger med  (10 %) og fysioterapeuter med  (3 %). 

Helsepersonellregisteret inneholder følgende 33 helsepersonellkategorier (disse er listet i helsepersonelloven § 48, og er også beskyttede yrkestitler):

# Ambulansearbeider
# Apotektekniker
# Audiograf
# Bioingeniør
# Ergoterapeut
# Fotterapeut
# Fysioterapeut
# Helsefagarbeider
# Helsesekretær
# Hjelpepleier
# Jordmor
# Kiropraktor
# Klinisk ernæringsfysiolog
# Lege
# Manuellterapeut
# Naprapat
# Omsorgsarbeider
# Optiker
# Ortopediingeniør
# Ortoptist
# Osteopat
# Paramedisiner
# Perfusjonist
# Provisorfarmasøyt
# Psykolog
# Radiograf
# Reseptarfarmasøyt
# Sykepleier
# Tannhelsesekretær
# Tannlege
# Tannpleier
# Tanntekniker
# Vernepleier
# Veterinær
## Referanser


## Eksterne lenker
* Helseperesonelloven § 48 hos lovdata. Viser yrkesgruppene som omfattes av lovens autorisasjonsordning
* Helsepersonellregisteret. Søk etter ID-nummer – søkemulighet på hjemmesiden til Statens autorisasjonskontor for helsepersonell
* Helseregister har store hull – artikkel i Aftenposten
Delphi

**Delphi** er et integrert utviklingsmiljø basert på programmeringsspråket Pascal. Grunnlaget var det særdeles populære verktøyet Turbo Pascal for PC med en effektiv kompilator utviklet under ledelse av Anders Hejlsberg. *Borland Software Inc.* utviklet en objektbasert utvidelse kalt Object Pascal for Apple Macintosh i 1986, for MS-DOS i 1989, og Windows i 1991 («Objekt Pascal for Windows»). De neste versjonene ble lansert under navnet Delphi.

Lenge kunne Delphi kun generere applikasjoner for Windows, men nå finnes også varianter som genererer for Linux (hvor kompilatoren kalles *Kylix*) og web-applikasjoner for .NET- og PHP-rammeverkene.

Delphi hører inn under verktøyfamilien *CodeGear* som nylig ble solgt fra Borland til *Embarcadero Technologies, Inc*.

## [[Hello World]]
 program hello;
 {$APPTYPE CONSOLE}
   begin
     writeln('Hello world!');
   end.
 
## Eksterne lenker
*
Sedativ

**Sedativ** er et medisinsk uttrykk som betyr «avslappende», «beroligende» eller «søvndyssende», men også «beroligende middel», sedativum. Sedativer (eller sedativa) brukes som legemiddel mot nervøsitet eller søvnløshet. Sedasjon (eller sedering) kan også brukes om forskjellig typer bedøvelse. Flere medisiner, for eksempel allergimedisiner, kan ha en sedativ bieffekt. De er ofte merket med en rød varseltrekant på pakningen.

Sedativer omfatter en rekke anestesimidler og kan bli brukt som rusmiddel, ofte kombinert med alkohol.

## Se også
* Anestesi
* Psykoaktivt stoff
* Terminal sedering

## Eksterne lenker
*
Rita Ottervik

**Rita Irene Ottervik** (født 1966) er en norsk politiker (Ap). Hun var Trondheims ordfører fra 2003 til 2023. Hun er byens lengst sittende ordfører.

## Liv og virke
Sin politiske løpebane begynte hun i AUF, der hun tilhørte kretsen rundt Trond Giske. Ottervik var medlem av Sør-Trøndelag fylkesting 1988–1989, ungdomssekretær i AUF og LO i Sør-Trøndelag 1989–1990, organisasjonsmedarbeider i Handel og Kontor i 1991, konsulent ved Studentsamskipnaden i Trondheim i 1992, generalsekretær i AUF 1992–1996, politisk rådgiver for statsminister Thorbjørn Jagland 1996–1997, nestleder i AUF i Sør-Trøndelag 1997–1998 samt organisasjonskonsulent i Norges Handikapforbund 1998–1999.

I 1999 ble hun valgt inn i Trondheim bystyre og formannskap. Hun ble valgt til ordfører fire år senere. Foruten en mengde verv i egenskap av ordførervervet, har Ottervik vært styremedlem ved Trøndelag Teater siden 2004. Hun var på tale som statsråd etter stortingsvalgene i 2005 og 2009, men gjorde det klart begge ganger at hun ville prioritere ordførervervet. Høsten 2013 ble hun kommunens lengstsittende ordfører, etter ti år i vervet.

Ottervik vokste opp i Kvenvær på Hitra og har vært bosatt i Trondheim siden 18-årsalderen. Hun har studiekompetanse og filosofikum og arbeidet i unge år ved Domus Interiør og i informasjonsskranken ved City Syd. Hun er gift med tidligere stortingsrepresentant Tore Nordseth.

I 2023 ble Ottervik tildelt hedersmerke i gull for sitt arbeid for håndballen i Trondheim og hele Region Nord.

## Æresbevisninger
I februar 2008 ble hun tildelt en studentorden av Studentersamfundet i Trondhjem – ridder av De Sorte Faars Ridderskab. Ottervik mottok ordenens insignier på Trondheim torg den 17. mai.

## Referanser


## Eksterne lenker
* 
* 
*
Ice Cube

**O'Shea Jackson** (født 1969), kjent som **Ice Cube**, er en amerikansk rapper, låtskriver, skuespiller og filmprodusent.

Han begynte sin karriere som medlem i C.I.A. Noe senere ble han kjent i den kontroversielle rap-gruppen N.W.A., og fikk noen år etterpå en suksessfull solo-karriere med albumet *AmeriKKKa's Most Wanted* i 1990. Han gjorde også suksess innen film, både som skuespiller og regissør.

I 1992 giftet Ice Cube seg med Kim Jackson, som han har fire barn med. Senere i 1992 konverterte han til islam.

Fra midten av 1990-årene, begynte Ice Cube å fokusere på skuespill og film. Hans musikalske utgivelser begynte å gå ned betydelig. Men etter et comeback i 1998 steg han opp blant de beste rapperne igjen. Høsten 2008 ga han ut et nytt album, Raw Footage.
Ice Cube er på 15.-plass over de rikeste rapperne, etter å ha tjent over 13 millioner dollar i 2006. Han er blant annet kjent for sangene «Smoke Some Weed» og «Why We Thugs».

## Diskografi
### Solo album
* *AmeriKKKa's Most Wanted* (1990)
* *Kill at Will – EP* (1990)
* *Death Certificate* (1991)
* *The Predator* (1992)
* *Lethal Injection* (1993)
* *War & Peace – Volume 1 (The War Disc)* (1998)
* *War & Peace – Volume 2 (The Peace Disc)* (2000)
* *Laugh Now, Cry Later* (2006)
* *Raw Footage* (2008)
* *I Am The West* (2010)

### Samlealbum
* *Bootlegs & B-Sides* (1994)
* *Featuring... Ice Cube* (1997)
* *Greatest Hits* (2001)
* *The Essentials* (2008)

## Filmografi

* *[[Boyz n the Hood]]* (1991)
* *Trespass* (1992)
* *CB4* (1993)
* *The Glass Shield* (1994)
* *Higher Learning* (1995)
* *Friday* (1995)
* *Dangerous Ground* (1997)
* *[[Anaconda (film)|Anaconda]]* (1997)
* *The Players Club* (1998)
* *I Got the Hook Up* (1998)
* *Three Kings* (1999)
* *Thicker Than Water* (1999)
* *Next Friday* (2000)
* *Ghosts of Mars* (2001)
* *All About the Benjamins* (2002)
* *BarberShop* (2002)
* *Friday After Next* (2002)
* *Torque* (2004)
* *BarberShop 2: Back in Business* (2004)
* *The Extractors* (2004)
* *Are We There Yet?* (2005)
* *XXX: State of the Union* (2005)
* *Are We Done Yet?* (2007)
* *First Sunday* (2008)
* *The Longshots* (2008)
* *The janky promoters* (2009)
* *[[Lottery Ticket]]* (2010)
* *[[Rampart]]* (2011)
* *[[21 Jump Street (film)|21 Jump Street]]* (2012)
* *Ride along* (2014)
* *[[22 Jump Street]]* (2014)
* *[[Ride Along 2]]* (2016)
* *Fist Fight* (2017)

### Regissør, produsent eller manusforfatter
* *Friday* (1995)
* *Dangerous Ground* (1997)
* *The Players Club* (1998)
* *Next Friday* (2000)
* *All About The Benjamins* (2002)
* *Friday After Next* (2002)
* *BarberShop 2: Back in Business* (2004)
* *BarberShop: The Series* (2005)
* *Are We There Yet?* (2005)
* *Beauty Shop* (2005)
* *Black. White.* (2006)
* *Are We Done Yet?* (2007)
* *Friday: The Animated Series* (2007)
* N.W.A (2015)

## Referanser


## Eksterne lenker
* 
*  
* 
*
Otto Jespersen (lingvist)

:*Må ikke forveksles med den norske komikeren [[Otto Jespersen]].*

**Jens Otto Harry Jespersen** (1860–1943) var en dansk lingvist.

Jespersen var professor i København fra 1893 til 1925. Sammen med Paul Passy grunnla han Det internasjonale fonetikkforbundet. Jespersen var også kjent som interlingvist. Han ble tidlig opptatt av volapük og esperanto, og var en av de sentrale støttespillerne bak esperantoreformen ido. Seinere lanserte han sitt eget internasjonale hjelpespråk, novial, som fikk stor oppmerksomhet, men liten praktisk framgang.

## Bibliografi (utvalg)
* 1894: *Progress in Language; with Special Reference to English*.
* 1905: *Growth and Structure of the English Language* (ISBN 0-226-39877-3)
* 1909ff: *A Modern English Grammar* (ISBN 0-06-493318-0) (7 bind)
* 1922: *Language: Its Nature, Development, and Origin* (ISBN 0-04-400007-3)
* 1924: *The Philosophy of Grammar* (ISBN 0-226-39881-1)
* 1928: ''An International Language'' 
* 1930: ''Novial Lexike'' (ordbok i novial)
* 1933: *Essentials of English Grammar*.
* 1938: *En sprogmands levned*, København, Jespersens selvbiografi
** 1995: *A Linguist's Life*; engelsk oversettelse *En sprogmands levned*. Odense. (ISBN 87-7838-132-0)

### Essay og artikler (utvalg)
* «What is the use of phonetics?» i: *Educational Review* (Februar 1910)
* «Nature and Art in Language» i: *American Speech* 5 (1929), s.&nbsp;89ff (Del 1, Del 2)
* «Adversative Conjunctions» i: *Linguistics* (1933)

## Referanser


## Eksterne lenker
* Otto Jespersen Online Bibliography
* Otto Jespersen i arkivet til Universitetet i Warwick
Lester B. Pearson

**Lester Bowles «Mike» Pearson** (1897–1972) var en kanadisk politiker og diplomat. Han var statsminister i Canada mellom 1963 og 1968. 

Pearson var Canadas utenriksminister 1948–1957, og i 1957 ble han tildelt Nobels fredspris for sin innsats i forbindelse med Suez-krisen.

## Referanser


## Eksterne lenker
* 
* 
*  
*
Stavanger Turnhall

**Stavanger Turnhall** er en turnhall i Stavanger som eies av Stavanger kommune. Hallen sto ferdig i mai 1980 og har et brutto grunnflate på 3&nbsp;745 m². I tillegg til gymnastikksalene med mellom annet turnutstyr så finnes det også kiosk og kjøkken samt noen mindre rom i hallen. Hallen blir hovedsakelig brukt til turn, men også andre typer arrangement som kurs, aktivitetsdager, bedriftsidrett, firmafester/julebord og datatreffet warpzone. Hallen har parkeringsplass på baksiden i tillegg til noen plasser på framsiden.

Storsalen deles til vanlig inn i tre like store deler, sal A, B og C. Utenom storsalen er det også en mindre sal, sal D, som har fastmontert turnutstyr. I underetasjen, som gulvet til salene ligger på, er det også seks garderober og ett styrkerom. I øvre etasjen, som er plant med inngangen på fremsiden, ligger kursrommet, kiosken, kjøkkenet og noen kontorer. Inngang til galleriet er også i den øvre etasjen.

## Se også
* Stavanger Turnforening
* Stavanger gamle turnhall

## Eksterne lenker
* Stavanger Turnforening
Magnar Mikkelsen

**Magnar Mikkelsen** (født 5. april 1938 på Veidnes i Lebesby) er en norsk forfatter og journalist.

Han debuterte i 1965 med essayet «Om turisme», og i 1966 med boken «Ved det siste fjell». I perioden 1960&ndash;1971 var han journalist. Han var en av initiativtakerne til Nordnorsk Forfatterlag i 1972, som han meldte seg ut fra i 1988 grunnet uenighet om opptaksvilkårene. Lokalt representerte
han SV i kommunestyret (1975), og var pådriver regionalt sett, i sakene rundt vassdragsregulering i Finnmark. Han eier og driver Albatross Forlag som i perioden 1989&ndash;1991 utga tidsskriftet «Albatross», samt nå forestår videre utgivelser av hans restopplag på Cappelen. Senere samarbeidet han med den samiske komponisten John Persen om operaen «Under kors og krone», uten at oppdragsgiveren Den Norske Opera oppførte den. Han mottok Språklig samlings litteraturpris i 1997.

I 2003 debuterte han som filmskribent med dokumentaren «Sjarken og Støa».

## Utgivelser
* *Finnmark - min historie*, Albatross forlag, 2019
* *Hundre år under pisken*, Albatross Forlag, 2008. Fortellinger fra Finnmark. Ny, illustrert og utvida utgave. 
* *Kautokeino-dokumentene*, Albatross Forlag, 1997.  Om rettssaker ført mot flyttsamer i perioden 1851-1867.
* *Bru over trøbla vann*, Cappelen, 1994.  Essays, dikt og noveller.
* *Underveis til Navnløse Havn*, Cappelen, 1992.  Roman.
* *En soldat kom naken hjem*, 1989.  Reisedokumentar fra Afghanistan.
* *Transit*, Cappelen, 1986.  Reisedokumentar fra flere verdensdeler.
* *Fabel fra fiskenes liv*, Cappelen, 1983.  Roman.
* *Sjøvær*, Tiden Norsk Forlag, 1982.  Eldre nordnorske fortellinger.  I samarbeid med Nordnorsk Forfatterlag.
* (red.) *Ei heil vøa*, 1982.  Nordnorsk samtidslitteratur.  Ill.: Ulf Dreyer.
* (red.) *Den gode leirplass* ved havet, 1982.  Eldre nordnorske dikt. 
* *Det store diktet om sauen*, Cappelen, 1981.  Diktsamling.
* *Elva skal leve*, Cappelen, 1980.  Billeddokumentar om Alta-saken.
* *Sånt e livet - bilder fra Finnmark*, 1979.  Tekst, dikt og prosalyrikk.
* *Kvalkongen og fiskeran*. 1979. Skuespill, Vadsø teaterlag. 
* *Hundre år under pisken*, 1978.  Fortellinger fra Finnmark.
* *Under kors og krone*. 1977. Libretto. 
* *Svart hav*, Cappelen, 1974.  Roman. 
* *Agentene*, Cappelen, 1973.  Skuespill, oppført på Hålogaland Teater (1972). 
* *Syv småstykker*, 1971. Gjendiktning av samiske eventyr.  
* *Masi*, Cappelen, 1971.  Dokumentar om kraftutbygging i Masi. 
* *Fuglen og evigheten*, Cappelen, 1969.  Noveller.
* *Ved det siste fjell*, Cappelen, 1966.  Debutroman bygd på egne opplevelser fra krigsårene.

## Filmografi
* *Vindenes hus*, (2009), dokumentarfilm av Magnar Mikkelsen og Rachel Andersen.

## Referanser


## Kilder
*Presentasjon av Magnar Mikkelsen i Forfatterkatalogen på Forfattersentrums nettsider

## Eksterne lenker
* 
*
Bogastelle

**Bogastelle**, **bogastille**, **buestille**, **bogastø**, **bågestille** eller **bogestill**, er en skytestilling i form av en hestesko-formet oppmuring av stein. De måler ca. 1&nbsp;×&nbsp;2&nbsp;m og bak disse gikk det an å søke ly for en jeger eller skytter.

Bogastellene finnes spesielt i trekkområder for villrein. Den fungerte best i kombinasjon med fangstanlegg som for eksempel ledegjerder, fordi jaktvåpenet, som enten kunne være pil og bue eller armbrøst, ikke var særlig effektivt på langt hold. Dyrene ble på denne måten ledet forbi gunstige angrepspunkter. Bogastellene har vært i bruk fra steinalderen opp til moderne tid.

## Referanser
Guramier

* Belontiinae
* Luciocephalus / Trichogastrinae
* Macropodinae
* Osphroneminae

**Guramier** (Osphronemidae) er en gruppe ferskvannsfisker i gruppen labyrintfisker.
Den naturlige utbredelsen er på det asiatiske kontinent fra Pakistan og India til den malaysiske øygruppen og i nordøst mot Korea.

Mange guramier har en forlenget stråle foran på bukfinnene. Mange arter har yngelpleie: noen er munnrugere, mens andre er skumredebyggere. Det er ca. 90 arter i fire underfamilier og rundt 13 slekter.

Navnet **Polyacanthidae** har også blitt brukt om denne familien. Noen av fiskene som nå klassifiseres som guramier hørte tidligere til i familien Anabantidae. Underfamilien **[[Belontiinae]]** ble nylig opprettet under familien **[[Belontiidae]]**.

De eldste fossilfunnene er fra paleogen.

## Slekter
* Belontiinae
** *[[Belontia]]*
* Macropodusinae
** *[[Betta]]*, kampfisker
** *[[Macropodus]]*
** *[[Malpulutta kretseri|Malpulutta]]*
** *[[Parosphromenus]]*
** *[[Pseudosphromenus]]*
** *[[Trichopsis]]*
* Luciocephalinae (Trichogastrinae)
** *[[Colisa]]*
** *[[Ctenops nobilis|Ctenops]]*
** *[[Luciocephalus]]*
** *[[Parasphaerichthys]]*
** *[[Sphaerichthys]]*
** *[[Trichogaster]]*
* Osphroneminae
** *[[Osphronemus]]*

## Andre typer guramier
Navnet «gurami» brukes på flere andre labyrintfisker som nå ligger under andre familier:
* Kysseguramier (den ene arten i familien Helostomatidae)
* Klatreguramier (familien Anabantidae)

## Referanser




## Eksterne lenker
*
Stavanger Turnforening

**Stavanger Turnforening** (**STF**) ble stiftet 17. mai 1861. STF har rundt 2100 medlemmer og hører til i Stavanger kommune. Foreningen disponerer også egen hall, Stavanger Turnhall. STF er medlem av Norges Idrettsforbund og Olympiske Komité (NIF) (gjennom Rogaland Idrettskrets), Norges Gymnastikk- og Turnforbund (gjennom Rogaland Gymnastikk- og Turnkrets) og Stavanger Idrettsråd.

## Historie
Foreningen ble stiftet i 17. mai 1861 på et møte i Borgerskolelokalet. De som var tilstede og stiftet foreningen var telegrafbestyrer W. Jacobsen, byfogd Christensen, doktor E. Lange, garver T. Tollaksen, arkitekt 
von der Lippe og overrettssakfører Johansen.

## Kjente utøvere
*Stian Skjerahaug

## Se også
* Stavanger Turnhall, nåværende turnhall i STF
* Stavanger gamle turnhall, tidligere turnhallen til STF

## Eksterne lenker
* Stavanger Turnforening
Askeladden (båtmerke)

**Askeladden** er et norsk båtmerke, tidligere produsert i Askivik i Os utenfor Bergen, første gang etablert i 1911.

12. november 2008 vedtok styret i Henrik J. Askviks Sønner AS at det ikke var mulig å løse problemene ved gjeldsordning. 13. november fikk tingretten konkursinnstillingen fra gjeldsnemnden. Selskapet startet opp året etter av Henrik J. Askvik og industriinvestoren Mons Tore Lyssand under navnet Askeladden Boats.

I 2011 flyttet Askeladden all produksjon fra Os til Polen.

## Referanser


## Eksterne lenker
Askeladden.no
Trav

**Trav** er en totaktig gangart for særlig hest. De diagonale benparene settes ned og løftes opp samtidig. Mellom hvert diagonale benpars nedsetting, har hesten et kort øyeblikk svevende. Det gir travet fire momenter. Det viktigste kravet til traven er at de diagonale benforflyttningene er regelmessige og like.

## Kategorier
Trav kan også deles inn i fire forskjellige kategorier:
#Arbeidstrav
#Mellomtrav
#Samlet trav
#Øket trav (Dette blir det spesielt lagt stor vekt på i dressursammenheng)

## Momentene i trav
#Nedslag innvendig bak, utvendig fram. 
#Svevemoment
#Nedslag utvendig bak, innvendig fram. 
#Svevemoment

## Se også
* Travhest
* Travsport

## Eksterne lenker
* Dressur-web.nu
* Islandshest i trav
Hulvei

**Hulveier**, også kalt **hulveger**, er gamle veifar som har fått sin forsenkede U-form fra erosjon av lang tids ferdsel av folk og hester. Hulveier er kjent over hele Europa, og enkelte er fortsatt i bruk. 

## Hulveier
Hulveier var vanlige før hjulkjøretøyenes tid. Frakt av last på hulvei skjedde gjerne ved hjelp av kløv eller slep, og vinterstid med slede. Over tid ga slitasjen fra ferdselen et veifar med en tydelig U-profil. Når veifaret ble for dypt og gjørmete av slitasje, flyttet man gjerne ferdselen noen meter til siden. Slik kan man finne en rekke parallelle hulveier som har blitt dannet over lang tid. Det ligger ofte kulturminner som hustufter, gravfelter, varp og andre veimerker langs disse ferdselsårene. 

Hulveier var ofte i bruk over et langt tidsrom og kan være svært gamle. De kan sjelden dateres direkte, men kan i en del tilfeller knyttes til daterte kulturminner som ligger ved veifaret. 

Der jordsmonnet er dypt nok, vil slike hulveier over tid kunne bli så dype at selv reisende til hest eller med vogner ikke vil være synlige over kanten på hulveien. Hulveier som er så dype at reisende er helt skjult er først og fremst et fenomen man kjenner fra fastlands-Europa og England. I Norge er jordsmonnet de fleste steder ikke dypt nok eller av en beskaffenhet som gir så dype hulveier.

## Kjente hulveier i Norge
Det største hulveiskomplekset i Østfold viste tett trafikk i oldtiden ned mot Visterflo i Tune, trolig for å unngå Sarpsfossen. Dessverre er dette hulveiskomplekset nå rasert. Et annet er påvist ved Kjellandsvik på Jeløy ved Moss. 

En hulvei av ukjent opprinnelse, trolig svært gammel, går mellom sundstedet ved Hokksund og gården Øvre Hoen, trolig har den gått videre til andre gårder. 

I årene 1998–2000 gjennomførte Vestfold fylkeskommune, med støtte fra Statens vegvesen, Norsk vegmuseum og Kulturhistorisk museum, et pionerprosjekt om hulveier i Vestfold, ledet av arkeologen Terje Gansum. Prosjektet skulle finne svar på hvor gamle hulveiene i Vestfold kan være, hvordan hulveier best kan studeres, og hvordan vi skal ta vare på dem. Prosjektet resulterte blant annet i boken «Hulveger – fragmenter av fortidens ferdsel», som er fritt tilgjengelig på nett. 

## Referanser


## Litteratur
* 
* 

## Eksterne lenker
* Kulturarv i Vestfold og Telemark fylkeskommune om hulveier i Vestfold
Londrina

**Londrina** er en by og kommune i delstaten Paraná i sørregionen av Brasil. Londrina er den nest største byen i delstaten, har en befolkning på  innbyggere (2009) og ble grunnlagt tidlig på 1900-tallet av innflyttere fra delstatene São Paulo og Minas Gerais. Navnet Londrina er en variant av *Londres* som er det portugisiske navnet for London.

## Referanser


## Eksterne lenker
*  (Portuguese)
* http://canais.ondarpc.com.br/posgraduacao/noticias/conteudo.phtml?id=571525
* http://home.cml.pr.gov.br/home/ 
* https://web.archive.org/web/20120904182140/http://home.londrina.pr.gov.br/
* http://bbs.keyhole.com/ubb/showthreaded.php?Cat=&Board=EarthTravel&Number=279483&Searchpage=1&Main=279483&Words=Londrina&topic=&Search=true#Post279483
Kokegrop

**Kokegroper** er groper med et kullag dekket av skjørbrent stein. Slike groper er blant de vanligste strukturene som blir funnet ved arkeologiske undersøkelser. Et stort antall kokegroper er undersøkt i Øst-Norge.

Kokegroper er som fenomen kjent og utbredt i større deler av Nord- og Sentral-Europa. I Norge kan de fleste kokegropene dateres til romertid eller folkevandringstid, det vil si fra 0&ndash;600 e.Kr. Enkelte er også datert til førromersk jernalder (500 f.Kr.&ndash;0) og yngre bronsealder (ca. 1000 f.Kr.&ndash;0) I sjeldne tilfeller forekommer også dateringer fra steinalder og fra vikingtid. I Sør-Skandinavia og på kontinentet ligger tyngdepunktet for dateringene noe tidligere.

Kokegroper varierer i form og størrelse. Dette er muligens et resultat av ulik bruk. De kan være runde, ovale eller rektangulære. I størrelse varierer de fra ca. 1m i diameter til ca. 3m. Hovedpoenget med å legge stein i et bål i ei grop, er å magasinere varme. Når steinene er gjennomvarme, kan man legge på mat innpakket i blader, og lukke gropa med torv. Kokegroper kjennetegnes derfor av tydelige lag med kull samt mengder med skjørbrente stein, også kalt *kokstein*. Denne matlagingsteknikken er kjent i mange kulturer over hele verden. Kokegropene kan ligge i større samlinger, enkeltvis, eller i mindre grupper.

Større felter med kokegroper kan tolkes som spesielle samlingsplasser, tingsteder eller kultplasser. En teori er at dette ikke dreier seg om vanlige hverdagslige måltider, men at måltidene som ble tilberedt i gropene var knyttet til spesielle fester eller kultiske handlinger.

## Referanser
Muhammad

**Muhammad** (arabisk ) er et mannsnavn avledet av det arabiske ordet *hamid* som betyr «lovpriset». Den mest kjente navnebæreren er sannsynligvis den islamske profeten Muhammed ibn Abd Allah (ca. 570–632) som var grunnleggeren av Islam. Navnet transkriberes på svært mange forskjellige måter. *Mohamed* og *Mohammed* er de mest utbredte formene, og brukes mye blant annet i Europa og Afrika. Formene *Muhammad* og *Mohammad* brukes mye i Midtøsten, inkludert Afghanistan og Pakistan, og i Indonesia. *Mamadou* og *Mahamadou* er vanlig i deler av Vest-Afrika, *Mahamat* i deler av Sentral-Afrika, og *Mehmet* i Tyrkia. Formen *Muhammed* brukes i Norge hovedsakelig om profeten.

## Utbredelse og varianter
I Sverige har *Mohamed* vært et populært navn siden 1940-årene.

*Mohammed* har vært et populært guttenavn i England siden 1990-tallet.

*Muhammad* og varianter av dette, er i dag sannsynligvis det mest brukte fornavnet i verden. Det er estimert at omtrent 15 millioner mennesker har dette navnet.

Det er svært mange varianter av navnet. Tabellen nedenfor gir en oversikt over variantene og hvor disse er brukt. Land hvor navneformen sannsynligvis er spesielt utbredt er markert med fet skrift.

Den tyrkiske varianten *[[Mehmet]]* er det mest brukte navnet i Tyrkia. Varianten *Mohamed* er mye brukt i befolkningen i Belgia og Spania. Varianten *Muhammad* var et svært vanlig navn på guttebarn i Tunisia på begynnelsen av 2000-tallet.

|}

## Kjente personer med navnet

Personene i listen er ordnet kronologisk etter fødselsår.
* Muhammed ibn Abd Allah (ca. 570–632), politisk og religiøs leder, profet og grunnlegger av Islam
* Muḥammad ibn Mūsā al-Khwārizmī (ca. 780–ca 850), persisk matematiker
* Mohammed Zahir Shah (1914–2007), konge i Afghanistan 1933–1973
* Shah Mohammed Rais, afghansk bokhandler og forfatter kjent fra Åsne Seierstads bok *[[Bokhandleren i Kabul]]* fra 2002
* Muhammad Ali (f. 1942), amerikansk tidligere profesjonell bokser
* Mohamed ElBaradei (f. 1942), egyptisk jurist og diplomat og generaldirektør i Det internasjonale atomenergibyrået (IAEA)
* Muammar al-Gaddafi (1942–2011), libysk leder
* Muhammed Khatami (f. 1943), iransk politiker og tidligere president
* Mohamed Ahssain (1975–2007), norsk-marokkansk ungdomsarbeider, funnet drept i mars 2007

## Referanser


## Eksterne lenker
*
Flatmarksgrav

**Flatmarksgraver** er en gravtype som ikke har synlig markering over markoverflaten. De inneholder en eller flere av følgende komponenter: Skjelettrester, gravgaver og konstruktive elementer som for eksempel steinheller eller steinpakninger. Flatmarksgraver kan vanligvis dateres til yngre jernalder eller bronsealder. De er som regel grunne og ligger høyt.

## Noen flatmarksgraver
Riksantikvaren har i sin database registrert flatmarksgraver i Stryn, Ullensvang og på Kalnes i Sarpsborg.

Ved Askim kapell er det et gravfelt, og i utkanten av det er det funnet flatmarksgraver. I parken ved Askim sykehus er det også funnet en flatmarksgrav. Den var 48x41 cm i plan, og 20 cm dyp. Det ble funnet brente bein, kull og keramikkfragmenter i     graven. Totalt ble det funnet 11 keramikkskår, deriblant 2 deler av en hank.     Anlegget ble tolket som en enkel branngrav fra romertid. 

Ved Kongshaugen på Avaldsnes er det funnet flatmarksgrav ved siden av en båtgrav. Disse er ikke utgravd, men det var arkeologiske prøvegravinger der i 2005.

Også i Buskeruds største gravfelt på Veien er det funnet flere flatmarksgraver.

På Austein på Brensholmen er det funnet en flatmarksgrav med østlige gjenstander og en flatmarksgrav med samiske gjenstander.

## Eksterne lenker
* Om flatmarksgrav hos riksantikvaren.no
* Om gravfelt hos askimmuseum.no
* Om flatmarksgrav på Kongshaugen på Avaldsnes
* Om fornminner på Austein i Tromsø kommune
DC

**DC**, **Dc** og **dC** kan sikte til:

*DC Comics, et amerikansk forlag som utgir tegneserier.
*DC Shoes.
*DC. er autorforkortelsen for botanikeren Augustin Pyramus de Candolle.
*Democrazia Cristiana.
*desicoulomb (**dC**) – en SI-enhet for elektrisk ladning lik 0,1&nbsp;coulomb.
*Direct Connect-nettverket; et fildelingsnettverk.
*Disney Channel, fjernsynskanal.
*District of Columbia.
*Douglas Aircraft Company &ndash; en amerikansk flyprodusent.
*Likestrøm, (engelsk *Direct Current*).
*Søndagsbokstaver for skuddår som begynner torsdag 1. januar.
U.S. District Court for the District of Columbia

**U.S. District Court for the District of Columbia** er den amerikanske føderale førsteinstansdomstolen som behandler saker fra det føderale distriktet Columbia. Domstolen ble opprettet av Kongressen i 1791 under lovgivningsprosessen som etablerte et kommunalt styre for Washington, DC.

Ankesaker fra denne domstolen behandles av U.S. Court of Appeals for the District of Columbia Circuit.

## Eksterne lenker
*
Preikestolen fjellstue

**Preikestolen fjellstue** er var opprinnelig et turistforeningshyttekompleks i Strand kommune, som ble bygd av Stavanger Turistforening. Fra sommeren 2019 er Preikestolen Fjellstue og tilhørende bygg og eiendom eid og drevet av reiselivsselskapet Norwegian Experience.  

Den gamle Preikestolhytta ble oppført i 1949, og nybygget Preikestolen fjellstue åpnet 18. november 2008, av Stavanger Turistforening. Fjellstuen er et helårsanlegg med ulike overnattingskonsepter, kiosk og cafe, salg av suvenirer, utleie av tur-utstyr, og restaurant, og er startpunkt for turer til blant annet Preikestolen. Rett nedenfor ligger Refsnvatnet med gode bademuligheter og utleie av kajakk, kano og SUP.  

Hytta ligger omtrent 6 km fra riksvei 13 og det er bussforbindelse om sommeren.

## Historie
Preikestolhytta ble bygget i 1949, like ved der fjellgården Vatne lå. Det var den gang ikke vei opp dit, og alt av transport måtte gå opp fjellsiden fra Lysefjorden. En motordrevet taubane ble bygget for å lette transport av materialer, mat og annet nødvendig. Skogen i området ble hugget og saget opp nede ved vannet, og brukt til bygging av hytta.

I 1961 ble driften kraftig forandret. Da kom den seks kilometer lange bilveien på plass, og det ble mulig for turister å nå fram til Preikestolen som en dagstur. 

Stavanger Turistforening hadde i mange år vurdert å utvide eller bygge nytt i Preikestol-området. I 2004 fikk de økonomisk bidrag til dette av Skagenfondene.

Fire arkitektfirmaer fra Stavanger ble invitert til å levere inn forslag til bygg. Helen & Hard leverte det bidraget (tegnet av Reinhard Kropf) som passet best til konseptet som ble satt av Stavanger Turistforening. Konstruksjonen består av Holz 100 massivtre-elementer som holdes sammen av gjennomgående bøkeplugger, ikke med lim. Preikestolen fjellstue ble i 2009 tildelt Statens byggeskikkpris.

## Eksterne lenker
* 
* Helen & Hards offisielle nettsted
* Norwegian Wood
* Statens Byggeskikkepris
Superior Court of the District of Columbia

**Superior Court of the District of Columbia** er den lokale førsteinstansdomstolen i Washington, DC. Domstolen behandler både strafferettslige og sivilrettslige saker, samt spesialområder som familiesaker, husleiesaker, skifte, skatterett og trafikkforseelser. Ankesaker fra denne domstolen behandles av District of Columbia Court of Appeals.

Domstolen ble opprettet av den amerikanske Kongressen i 1970.

## Eksterne lenker
*
Brastad

**Brastad** kan sikte til  :

* Brastad (Alstahaug)
* Brastad (Farsund)
* Brastad (Lier)
* Brastad (Vestnes)
* Brastad (Bohuslän) – svensk tettsted
Marianne Fredriksson

**Marianne Fredriksson** (født 28. mars 1927 i Göteborg, død 11. februar 2007) var en svensk forfatter og journalist. Hun skrev 15 romaner, som er blitt oversatt til 47 språk.

Mange av hennes romaner tok utgangspunkt i Bibelens fortellinger, men med en ny innfallsvinkel.

## Bibliografi

* 1975: *Kärlek, jämlikhet, äktenskap?*: om pojkar, flickor, kärlek, parbildning, könsroller (med Britta Hansson)
* 1980: *Evas bok*
* 1981: *Kains bok*
* 1983: *Noreas saga*
* 1985: *Paradisets barn*
* 1985: *Simon och ekarna*
* 1988: *Den som vandrar om natten...*
* 1989: *Gåtan*
* 1990: *Syndafloden*
* 1992: *Blindgång*
* 1993: *På akacians villkor. Att bygga och bo i samklang med naturen* – medforfatter: Bengt Warne
* 1993: *Om kvinnor vore kloka skulle världen stanna*
* 1994: *Anna, Hanna och Johanna*
* 1997: *Enligt Maria Magdalena*
* 1997: *De elva sammansvurna*
* 1999: *Flyttfåglar*
* 2001: *Älskade barn*
* 2003: *Mein Schweden* – utgivelse på tysk
* 2004: *Skilda verkligheter*
* 2006: *Ondskans leende*

## Priser og utmerkelser (utvalg)
*  1994 
* BMF-plaketten 1994
* BMF-plaketten 1985

## Referanser


## Eksterne lenker
*
Diskusjon.no

**Diskusjon.no** er et norsk IPB-basert diskusjonsforum på Internett som eies av Egmont. Forumet har pålagt seg selv å etterleve prinsippene i Vær Varsom-plakaten og har derfor en ansvarlig redaktør, men den daglige driften ledes av en innholdsansvarlig. 

Per 23. februar 2019 hadde Diskusjon.no 24 millioner lagrede innlegg i databasen som er skrevet siden 2001. Dette gjør forumet til et av de 100 største i verden. Av norske fora ble de bare slått av VG Netts diskusjonsforum (nedlagt november 2022) hva angår antall innlegg. På Alexas ranking er siden blant Norges 100 mest trafikkerte nettsider, og er det mest trafikkerte diskusjonsforumet i Norge.

Forumet har en rekke forumveiledere med begrensede moderatorverktøy, moderatorer og administratorer.

## Historie
Dagens forumdatabase går tilbake til 2001 da det gikk under primærdomenet forum.hardware.no, og benyttet seg av forumprogramvaren phpBB. Det eldste eksisterende innlegget ble skrevet 24. juli 2001. Før dette var det også et Delphi-forum tilknyttet Hardware.no, men dette ble ikke driftet av Hardware.no selv, noe som førte til tap av innlegghistorikk før dette. Det finnes likevel brukere som har en eldre registreringsdato enn juli 2001.

10. oktober 2003 ble det annonsert at forumet kom til å bytte forumprogramvare fra phpBB til Invision Power Board i lys av problemer tilknyttet phpBB. Blant annet var det problemer knyttet til oppgraderingen til phpBB 2.0.4 tidligere samme år og en rekke ytelsesproblemer. Konverteringen ble gjennomført natt til 25. oktober.

Dagens navn, Diskusjon.no, ble etablert først i 2005 og var i starten en del av Hardware Online-nettverket, en samling nisjesider (deriblant Gamer.no, Akam.no og Amobil.no) med tilknytning til Hardware.no og som brukte forumet som arena for leserkommentarer til sidenes artikler. Forumet ble senere med i flere eierskifter som en del av Mediehuset Tek, før dette ble kjøpt opp og fusjonert inn i TU Media i 2015. Hardware.no hadde på dette tidspunktet fusjonert seg sammen og blitt til forbrukernettstedet Tek.no. TU Media sine nettsteder Digi.no og Tu.no gikk over til å bruke Diskusjon.no til leserkommentarer. 

Tek.no ble siden solgt til VG, mens Diskusjon.no fortsatt var eid av TU Media. Tek.no benyttet Diskusjon.no som kommentarplattform frem til november 2019, da de gikk over til VG sin løsning. 

Den 19. juni 2020 ble det offentliggjort at VG kjøper Diskusjon.no. 

Den 2. desember 2022 ble det offentliggjort at Story House Egmont kjøper Diskusjon.no av VG. VG Nett sitt forum VG Debatt ble nedlagt samme uke.

## Referanser


## Eksterne lenker
* Diskusjon.no
* ranking av diskusjonsfora
PG

**Pg** og **pg** kan referere til

*Petagram (**Pg**) &ndash; 1015 gram.
*Picogram (**pg**) &ndash; 10−12 gram.
*MPAAs sensursystem (**PG**) &ndash; PG — Parental guidance suggested: Noe innhold kan være uegnet for unge barn.
*Propylenglykol
Gg

**Gg**, **gg** og **GG** kan bety:

* Gigagram (**Gg**) &ndash; 109 gram.
* **[[.gg]]** &ndash; Guernseys nasjonale toppnivådomene.
* **[[Gyldendals Gode|GG]]** - en bokserie fra Gyldendal.
* gg - «Good Game»
ZG

**ZG**, **Zg** og **zg** kan referere til

*Zettagram (**Zg**) &ndash; 1021 gram.
*Zeptogram (**zg**) &ndash; 10−21 gram
AG

**AG**, **Ag** og **ag** kan bety:

## AG
* Tysk forkortelse for aksjeselskap.
* Automatgevær – en geværtype.

## Ag
* Det kjemiske symbolet for sølv.
EG

**EG** og **Eg** kan bety:

## EG

* IATA-koden for flyselskapet Japan Asia Airways.
* EG (lokomotiv), dansk litera på et tyskprodusert elektrisk lokomotiv.

## Eg
* Eg, bydel like nord for sentrum av Kristiansand.

* Exagram &ndash; 1018 gram.
Acid jazz

**Acid jazz** (direkte oversatt *syrejazz*, også kjent som **groove jazz** eller i den senere tid også **club jazz**) er en musikksjanger som kombinerer jazz som er preget av elementer som soul, funk, disco med nittitalls engelsk dansemusikk, spesielt gjentagende rytmer og modal harmoni. 
Den utviklet seg mellom 1980- og 90-tallet.

Acid jazz oppsto i noen av Londons klubber rundt 1980. Etter hvert spredte den seg til Japan, Amerika, Øst-Europa og Brasil.

En av ideene med denne sjangeren er å føre jazzen tilbake til der jazzen ble født, i dansehallen.
Det er derfor den er sjelfull, groovy, har fengende tilbøyeligheter og lyd.

Noen kjente norske artister er: Xploding Plastix og Beady Belle.
Skottlands parlament

**Skottlands parlament** er Skottlands lovgivende makt, med sete i Edinburgh. Det nåværende parlamentet ble opprettet 1999 etter en folkeavstemning i 1997. Det er det første skotske parlamentet siden unionen med England i 1707. 

Parlamentet har 129 representanter som velges for fem år av gangen. Det vedtar lover innenfor de områder som det har fått overført til seg ved devolusjon av Storbritannias parlament. Det britiske parlamentet kan fortsatt gi lover på områder der lovgivningsmyndigheten er overført til Skottland, men vil normalt ikke gjøre det. Lovgivningsmakten på det utenrikspolitiske område er ikke overført, men beholdt (engelsk: reserved) i Westminster.

## Valgsystem
Skotske velgere har to stemmer. Den første stemmen gjelder valget av en kandidat fra landets 73 valgdistrikter. Hvert distrikt velger en representant etter prinsippet om «First Past The Post» (først i mål), i likhet med det som gjelder for Underhuset i Det britiske parlamentet. De siste 56 representantene i parlamentet velges med andrestemmen etter et forholdstallsvalg. Andrestemmen går til partier, og blir opptalt innenfor en av landets åtte parlamentariske regioner. Valgsystemet i Skottland er laget etter prinsipper som gjelder blant annet for Forbundsdagen i Tyskland.

Stemmerettsalderen er 16 år.

## Det historiske parlamentet
Skottlands opprinnelige parlament, kalt «Estates of Scotland», var den lovgivende makt til det uavhengige kongedømmet Skottland. Det eksisterte fra begynnelsen av 1200-tallet og fram til kongedømmet Skottland ble slått sammen med kongedømmet England under forordningen om union (''Acts of Union'') i 1707. Det opprinnelige skotske parlamentet besto av ulike organer som ga råd og støtte (finansielt, militært og lignende) for monarken. Det er ikke mulig å slå fast en bestemt dato for det første skotske parlamentsmøtet, men begrepet *colloquium*, som ble benyttet til parlamenter i England på denne tiden, ble første gang nedtegnet i 1235 i et brev fra kong Aleksander II av Skottland.

Hensikten med å slå sammen det skotske og det engelske parlamentet var å danne kongedømmet Storbritannia. Som en konsekvens ble det skotske parlamentet slått sammen med Englands parlament for å opprette Storbritannias parlament. Da både Englands gamle parlament og det nyopprettede parlamentet uansett lå i Palace of Westminster i London, var endringene for engelskmennene ubetydelig, mens for skottene betydde det at deres representanter måtte flytte på seg.

## Se også
* Liste over presidentene for Skottlands parlament

## Fotnoter

## Referanser


## Eksterne lenker
* 
* ''Scotland Act 1998''
* ''The Scottish Parliament Project''   
* ''Holyrood Inquiry Homepage''
Fg

**Fg** kan sikte til

***F<sub>''g''</sub>** &ndash; ofte brukt symbol for kraften på et legeme som skyldes tyngdekraften. Uttrykkes ved Newtons 2. lov som 
::\mathbf F_g = m\mathbf g 
:der \ m  er legemets masse og \mathbf g er tyngdeakselerasjonen.

*Femtogram (**fg**) &ndash; 10-15 gram.
Boeing RC-135

**Boeing RC-135** er et amerikansk overvåkningsfly brukt for å forsyne styrker på front- og nasjonalt nivå med etterretning nesten i sanntid.  Flyet har mulighet både for å samle, analysere og spre etterretningsinformasjon.

Flykroppen er en tungt modifisert Boeing C-135 Stratolifter. Der Rivet Joint har blitt modifisert fra utgangspunktet er det hovedsakelig for å få ombord sensorer.  Via det omfattende sambandsutstyret ombord kan Rivet Joint videreformidle informasjonen.

De nåværende V/W-versjonene er de siste i en serie modifikasjoner som stammer helt tilbake fra 1964.

## Se også
* AWACS

## Eksterne lenker
* Federation of American Scientists om Rivet Joint (engelsk)
Stein (andre betydninger)

**Stein** eller **sten** kan vise til:
* Bergart – en geologisk formasjon
* Murstein – et byggemateriale
* Stein (geologi) – en jordart
* Stein (symbol) – et symbol
* Stein (film) – en kortfilm av Bent Hamer
* Stein (Hole) – en gård i Hole i Buskerud
* Stein (Limburg) – en kommune i provinsen Limburg i Nederland
* Stein (Sveits) – en kommune i Appenzell Ausserrhoden i Sveits
* Stein (navn) – et mannsnavn
* Stein (øl) – et slovakisk ølmerke
* Stein (tidsskrift) – et nordisk magasin for populærgeologi
Saks

**Saks** er et husholdnings- og arbeidsredskap som består av to kniver som er plassert med eggene mot hverandre i et «nebb» og holdt sammen i enden av en bøyle eller festet som to kryss-stilte, dreibare skjæreblader om en akse. Sakser finnes i flere varianter og brukes til å klippe materialer som papir, tekstil, hår, plast, metall og annet.

Ordet saks kommer fra det norrøne *sax* som betyr «stor kniv» eller «kort sverd».

## Virkemåte, typer og bruk

## Annet
* Dyre- eller revesakser er en type fangstredskap som låser dyret fast i en oppspent «metallkjeft» når dyret tråkker på en utløser og «metallkjevene» klapper om byttet.
* En skjærsliper var i gamle dager en mann som gikk rundt fra hus til hus og slipte sakser og kniver.

## Se også
* Kniv
* Revesaks
* Skjærsliper
* Tang (redskap)

## Eksterne lenker
* 
* Oppslagsordet «sax» i ''Nordisk familjebok'' fra 1916 (på svensk)
* Nedlastbart pdf-dokument fra verktøyprodusenten Fiskars blant annet om produksjon av sakser (på engelsk)
Handelshøyskolen i Umeå

**Handelshøyskolen i Umeå** (svensk: *Handelshögskolan I Umeå*) er en statlig handelsskole i Umeå i Sverige.  Den ble stiftet i 1989.  Den kontrolleres av (offentlig støtte) Umeå universitet og en privat stiftelse.

## Eksterne lenker
*  (svensk, engelsk)
* Umeå universitet
* Handelshøyskolen i Stockholm
AWACS

**AWACS** (**Airborne Warning and Control System**) er et radarsystem montert i fly. AWACS var opprinnelig en betegnelse på Boeing E-3 Sentry, men betegnelsen er degenerert og brukes gjerne på alle fly av denne typen.

AWACS gir til enhver tid et detaljert situasjonsbilde og kan brukes til søking etter, identifikasjon og elektronisk følging av eventuelle fiendtlige fly, og til kontroll og dirigering av egne luftstridskrefter. Noen AWACS-radarer kan også registrere gjenstander i bevegelse på eller like over bakken eller havoverflaten.

AWACS ble utviklet av Boeing på en radar fra Westinghouse. De AWACS-flyene som ble benyttet av U.S. Air Force fra 1977 var spesialtilpassede Boeing 707-320B-maskiner, gjenkjennelig ved en stor, diskosformet, roterbar radom på flykroppen.

## Se også
* Rekognoseringsfly

## Referanser
Ultimax

**Ultimax** er en serie lette maskingevær produsert av Singapore Technologies Kinetics i Singapore.  

Våpenet ble designet i 1977 av 	L. James Sullivan, og produksjonen startet i 1982. De leveres i kaliber 5,56 × 45 mm NATO, og kan mates enten via avtagbart våpenmagasin av M-16 typen, eller tønnemagsin.

Våpenet har vært i tjeneste i Singapore siden 1982, og har også blitt brukt av filippinske styrker.

## Se også
*Liste over maskingeværer